
เอกสารชี้แจงผู้เข้าร่วมการวิจัยและหนังสือแสดงเจตนายินยอมเข้าร่วมการวิจัย
(สำหรับเด็ก)
ชื่อโครงการ      (สมมุติว่าเป็นโครงการวิจัยเพื่อศึกษาภาวะบกพร่องในการย่อยและดูดซึมน้ำตาล X)              
การศึกษาวิจัยคือ โครงการที่วางแผนอย่างละเอียด เพื่อตอบคำถามเกี่ยวกับสุขภาพเพื่อช่วยเหลือผู้อื่นต่อไป ภาวะบกพร่องในการย่อยและดูดซึมน้ำตาล X คือ การที่ร่างกายขาดน้ำย่อยที่มาย่อยน้ำตาล X ซึ่งมีมากในนมและ
ไม่สามารถดูดซึมน้ำตาลนี้เข้าสู่ร่างกายได้
หนูได้รับเชิญเข้าร่วมโครงการนี้ เนื่องจากพบภาวะเหล่านี้ได้มากขึ้นในเด็กที่มีอายุตั้งแต่ 5 ปีขึ้นไป ซึ่งหนูอยู่ในช่วงอายุนี้พอดี และพบว่าแม้ไม่มีอาการผิดปกติชัดเจนหลังดื่มนม ก็สามารถตรวจหาภาวะบกพร่องในการย่อยและดูดซึมน้ำตาล X ได้ โดยการวัดก๊าซในลมหายใจออก สิ่งที่หมอจะทำกับหนูคือ การซักถามอาการที่เกิดขึ้นหลังทานนมและทำการวัดก๊าซไฮโดรเจนในลมหายใจออก โดยใช้เวลาประมาณ 2 ชั่วโมง
วิธีการวัดก๊าซในลมหายใจออก
1. หนูต้องไม่กินอาหารหลังสี่ทุ่ม (22.00 น.) ไม่ดื่มเครื่องดื่มที่มีน้ำตาลหรือน้ำผลไม้ต่างๆ แต่สามารถดื่มน้ำเปล่าได้
2. หนูได้ดื่มน้ำตาลแล็กโทส หลังจากนั้นจะให้หนูเป่าถุงพลาสติกสีฟ้า เพื่อเก็บก๊าซในลมหายใจออก
3. หนูจะเป่าลมทุก 30 นาที รวม 4 ครั้ง จนครบ 2 ชั่วโมง เป็นอันสิ้นสุด
โดยหนูอาจมีอาการคลื่นไส้ ท้องอืด ปวดท้อง หรือถ่ายเหลวได้ แต่อาการเหล่านี้พบได้น้อยมาก
ประโยชน์ที่หนูจะได้รับจากโครงการนี้คือ
1. หนูจะได้รู้ว่าตัวหนูขาดน้ำย่อยน้ำตาล X และอาหารที่ทำจากนมหรือไม่
2. ถ้าหนูมีภาวะบกพร่องในการย่อยและดูดซึมน้ำตาล X หนูจะได้รับคำแนะนำเกี่ยวกับอาหารที่เหมาะสม
3. โครงการนี้จะเป็นประโยชน์กับเด็กอื่นๆ ที่ไม่แน่ใจว่ามีภาวะบกพร่องในการย่อยและดูดซึมน้ำตาล จะได้รับการวินิจฉัยที่แน่นอน
โปรดอ่านข้อมูลนี้อย่างละเอียดหรือขอให้ผู้อื่นอ่านข้อมูลนี้ให้หนูฟัง และขอให้หนูใช้เวลาทบทวนข้อมูลเหล่านี้กับคุณพ่อคุณแม่  ถ้ามีข้อสงสัยเกี่ยวกับโครงการนี้ หนูสามารถโทรติดต่อ (ชื่อหัวหน้าโครงการวิจัย) ได้ที่เบอร์ (เบอร์ที่สามารถติดต่อได้ตลอด 24 ชั่วโมง) หรือ (เบอร์สำนักงาน)    

หนูไม่จำเป็นต้องเข้าร่วมโครงการถ้าหนูไม่ต้องการ จะไม่มีใครบังคับหนู-ขึ้นอยู่กับหนูโดยสิ้นเชิง หนูจะมีเวลาอย่างเหลือเฟือในการถามคำถาม การที่หนูสามารถเข้าใจคำตอบได้เป็นสิ่งสำคัญ ถ้าหนูตกลงเข้าร่วมโครงการ เราจะขอให้หนูลงลายมือชื่อในหนังสือแสดงความสมัครใจฉบับนี้ จะมีการขอให้บิดามารดา ผู้ปกครอง หรือผู้แทนตามกฎหมายของหนูลงลายมือชื่อในแบบฟอร์มเพื่อให้อนุญาตด้วยเฉพาะในกรณีที่หนูสบายใจเกี่ยวกับโครงการวิจัยนี้เท่านั้น
หนูสามารถหยุดการเข้าร่วมในโครงการวิจัยนี้ได้ทุกเมื่อ ก่อนหรือหลังจากที่โครงการวิจัยนี้ได้เริ่มขึ้นแล้ว หนูไม่จำเป็นต้องให้เหตุผล และถ้าหนูตอบปฏิเสธจะไม่มีใครโกรธ ผลการตรวจของหนูจะถูกเก็บเป็นความลับ และจะแจ้งผลให้หนูกับคุณพ่อคุณแม่ทราบเท่านั้น 
งานวิจัยนี้มีผู้ตรวจสอบว่างานวิจัยดีพอที่จะทำได้คือ คณะกรรมการจริยธรรมการวิจัยในมนุษย์  มหาวิทยาลัยศรีนครินทรวิโรฒ ได้ตรวจสอบการศึกษาวิจัยอย่างละเอียดแล้ว พวกเขาได้อ่านทุกอย่างที่เกี่ยวกับการศึกษาวิจัย และได้อนุญาตให้ดำเนินโครงการวิจัยได้
โครงการวิจัยนี้จะมีเด็กจำนวน 190 คน เข้าร่วมโครงการวิจัย ซึ่งมีอายุตั้งแต่ 7-12 ปี
หนู/ผม ชื่อ .............................................................................. อายุ .................................................
อยู่บ้านเลขที่ ....................................................................................................................................
หมอได้อธิบายข้อมูลและขั้นตอนต่างๆ ในการตรวจข้างต้นให้ฟังแล้ว และหนู/ผมทราบว่าจะยินดีเข้าร่วมโครงการหรือไม่ก็ได้ โดยไม่มีผลกระทบต่อการดูแลรักษาพยาบาลของหนู/ผม
หนู/ผมเข้าใจโครงการนี้ และโดยความเห็นชอบของผู้ปกครองของหนู/ผม จึงได้ตกลงเข้าร่วมโครงการวิจัยนี้
................................................................                                         ................................................................

(..............................................................)                                         (.............................................................)
     เด็กที่เข้าร่วมโครงการวิจัย                                                      ผู้ชี้แจงและเชิญให้เข้าร่วมโครงการวิจัย
วันที่ ............................................                                                    วันที่ ............................................
                                                                                                                         ................................................................
(..............................................................)
             พยาน

หมายเหตุ
1. พยานจะต้องมี เฉพาะในกรณีที่มีผู้อ่านเอกสารชี้แจงนี้ให้เด็กฟังเท่านั้น


2. บิดา หรือมารดา หรือผู้ปกครองของเด็กต้องลงนามยินยอมใน Consent form ต่างหาก
ตัวอย่างการเขียนคำชี้แจง/หนังสือแสดงความยินยอม สำหรับผู้ปกครองและเด็ก

ข้อมูลสำหรับผู้ป่วยหรืออาสาสมัคร 

ชื่อโครงการศึกษาวิจัย : การวิจัยขั้นที่สามแบบเปิดฉลากไม่เปรียบเทียบ เพื่อศึกษาประสิทธิผล ความปลอดภัยและความทนต่อยาแอสไมโคไซด์ในการรักษาการติดเชื้อราแอสเปอร์จิลลัส ทั้งแบบให้เป็นการรักษาอันดับแรกและอันดับรองจากหลายสถาบัน 
หมายเลขโครงการศึกษาวิจัย : …….

ผู้ให้ทุนสนับสนุนการวิจัย :……..

แพทย์ผู้วิจัยหลัก :………………..
ท่าน/บุตรของท่านได้รับการเชื้อเชิญให้เข้าร่วมการศึกษาวิจัยนี้เนื่องจากบุตรท่าน/บุตรของท่านได้รับการวินิจฉัยว่ามีการติดเชื้อราในปอดชนิดหนึ่ง ท่าน/บุตรของท่านจะได้มีโอกาสและเวลาอ่าน ข้อมูลข้างล่างก่อน หากท่าน/บุตรของท่านมีข้อข้องใจใด ๆ เกี่ยวกับการศึกษาวิจัยนี้ และสิทธิต่าง ๆ กรุณาซักถามจากแพทย์ หรือ ผู้ช่วยแพทย์ที่ทำการศึกษาวิจัย ซึ่งจะเป็นผู้สามารถให้ความกระจ่างได้ นอกจากท่าน/บุตรของท่านจะได้รับเอกสารข้อมูลสำหรับผู้ป่วยฉบับนี้ หากท่าน/บุตรของท่านตัดสินใจเข้าร่วมการศึกษาวิจัย ก็จะได้รับสำเนาใบยินยอมที่ท่าน/บุตรของท่านเซ็นชื่อกำกับเก็บไว้ 1 ฉบับ เรารู้สึกยินดีที่ท่าน/บุตรของท่านได้สละเวลา อ่าน (หรือแพทย์ผู้ศึกษาวิจัยได้อ่านให้ท่าน/บุตรของท่านรับทราบ) ข้อมูลดังต่อไปนี้
 การศึกษาวิจัยนี้เกี่ยวกับเรื่องอะไร 
ยาใหม่ชื่อ "แอสไมโคไซด์" ได้ถูกพัฒนาขึ้นเพื่อจะช่วยเหลือผู้ป่วยที่มีการติดเชื้อราในปอด แพทย์ของท่าน/บุตรของท่านได้พิจารณาแล้วว่าไม่มีวิธีการรักษาอื่นใดที่ได้รับการขึ้นทะเบียนสำหรับโรคของท่าน/บุตรของท่าน หรือท่าน/บุตรของท่านไม่ได้รับประโยชน์จากการรักษาที่มีในปัจจุบัน บริษัท แอสเปอร์ จึงใคร่ศึกษาว่ายาแอสไมโคไซด์จะสามารถรักษาอาการป่วยของท่าน/บุตรของท่านได้หรือไม่ การศึกษานี้จะรวบรวมผู้ป่วยประมาณ 200 ราย จาก 80 สถาบัน ทั่วโลก ในส่วนของคณะแพทยศาสตร์ มหาวิทยาลัยเชียงใหม่ จะทำการศึกษาผู้ป่วย จำนวน 25 ราย 
ท่าน/บุตรของท่านจะต้องปฏิบัติตัวอย่างไร
หากท่าน/บุตรของท่านตัดสินใจเข้าร่วมการศึกษาวิจัยนี้ท่าน/บุตรของท่านจะถูกขอร้องให้เซ็นชื่อลงในจากนั้น ท่าน/บุตรของท่านจะได้รับการตรวจร่างกาย และท่าน/บุตรของท่านต้องแจ้งให้แพทย์ทราบว่าในระยะเวลา 1 เดือนที่ผ่านมา ท่าน/บุตรของท่านได้รับยาอะไรบ้าง หรือกำลังรับยาใดอยู่ ก่อนเริ่มให้ยา แอสไมโคไซด์ ท่าน/บุตรของท่านจะได้รับการเจาะเลือดและเก็บปัสสาวะ ในกรณีที่จำเป็นอาจถ่ายภาพรังสีทรวงอก เพื่อยืนยันการวินิจฉัยโรค บุตรของท่าน/บุตรของท่านจะสามารถเริ่มการรักษาด้วยยา แอสไมโคไซด์ ก็ต่อเมื่อผลการตรวจยืนยันว่าเหมาะที่จะเข้าร่วมการศึกษาวิจัย 

หากท่าน/บุตรของท่านพักรักษาตัวอยู่ในโรงพยาบาล ท่าน/บุตรของท่านอาจจะได้รับการรักษาด้วยยาแอสไมโคไซด์ชนิดหยดเข้าหลอดเลือดดำหรือชนิดรับประทานภายใต้การดูแลของแพทย์ หากท่าน/บุตรของท่านเป็นผู้ป่วยนอก หรือเมื่อออกจากโรงพยาบาลแล้วแต่ยังคงได้รับการรักษาด้วยยาแอสไมโคไซด์อยู่ จะได้รับยาเม็ดแอสไมโคไซด์จำนวนเพียงพอจนกว่าจะมาพบแพทย์ครั้งต่อไป ควรจะรับประทานยา อย่างน้อย 1 ชั่วโมง ก่อนหรือหลังอาหาร เช้า และเย็น ห่างกันประมาณ 12 ชั่วโมง ท่าน/บุตรของท่านจะต้องนำกล่องยา ทุกกล่อง (กล่องเปล่า และกล่องที่มียาเหลืออยู่) มาด้วยทุกครั้งที่มาพบแพทย์ 
การรักษาการติดเชื้อราในปอด อาจจะต้องใช้เวลา และท่าน/บุตรของท่านอาจจะต้องการยาแอสไมโคไซด์ อย่างน้อย 4 สัปดาห์ แต่อาจจะใช้ระยะเวลานานกว่านั้น ทั้งนี้ขึ้นอยู่กับการตอบสนองของการติดเชื้อนั้น แพทย์จะเป็นผู้แจ้งให้ท่าน/บุตรของท่านทราบว่าควรจะใช้ระยะเวลาในการรักษานานเท่าใด แต่ทั้งนี้ระยะเวลาทั้งหมดที่ใช้ในการศึกษาไม่เกิน 10 สัปดาห์ โดยระยะเวลาสูงสุดที่ได้ยาคือ 15 สัปดาห์ และท่าน/บุตรของท่านอาจต้องมาพบแพทย์ รวมทั้งสิ้น 8 ครั้ง ตลอดเวลาที่เข้าร่วมการศึกษา แต่ละครั้งที่มาพบแพทย์ท่าน/บุตรของท่านจะได้รับการเจาะเลือด และเก็บปัสสาวะเพื่อส่งตรวจ พร้อมกันนั้นแพทย์จะตรวจสุขภาพโดยทั่วไปของท่าน/บุตรของท่านด้วย ในบางครั้งที่มาพบแพทย์ท่าน/บุตรของท่านอาจจะถูกเก็บตัวอย่างอื่น ๆ เพิ่มเติม เช่น เสมหะ จะมีการถ่ายภาพรังสีทรวงอก เพื่อดูผลการตอบสนองต่อการรักษาตลอดระยะเวลาการศึกษา ท่าน/บุตรของท่านจะถูกเจาะเลือดเพื่อส่งตรวจปริมาตรทั้งสิ้น 200 มิลลิลิตร (ประมาณ 1.5 ถ้วยตวง) และหลังจากครบการรักษาประมาณ 4 สัปดาห์ท่าน/บุตรของท่านควรจะกลับมาพบแพทย์เพื่อตรวจร่างกายครั้งสุดท้าย แพทย์จะซักถามอาการของท่าน/บุตรของท่านทุกครั้งที่มาพบแพทย์ 
ท่าน/บุตรของท่านไม่ควรจะรับประทานยาอื่นร่วมด้วย หากแพทย์ไม่เห็นด้วย แต่หากมีเหตุจำเป็นท่าน/บุตรของท่านต้องแจ้งให้แพทย์ของท่าน/บุตรของท่านทราบ หากลืมรับประทานยาไม่ว่าด้วยเหตุผลใด หรือรู้สึกไม่สบาย หรือ รู้สึกแตกต่างจากการมาพบแพทย์ครั้งก่อน ขอให้ท่าน/บุตรของท่านแจ้งต่อแพทย์ด้วย หากท่าน/บุตรของท่านไปพบแพทย์เพื่อรับการรักษา ขอให้แจ้งต่อแพทย์ท่านนั้นด้วยว่าท่าน/บุตรของท่านกำลังร่วมการศึกษาวิจัยนี้อยู่ ท่าน/บุตรของท่านจะได้รับบัตรที่บ่งบอกถึงการศึกษาวิจัยนี้ และควรจะพกบัตรนี้ติดตัวตลอดเวลาเพื่อที่จะแสดงต่อพยาบาล หรือแพทย์ท่านอื่น 
ความเสี่ยงจากการเข้าร่วมการวิจัยนี้ 
ผลข้างเคียงจากยา - ปัจจุบันมีผู้ได้รับยานี้แล้วประมาณ 1,000 ราย โดยทั่วไปผู้ป่วยสามารถทนต่อการรักษาด้วยยาแอสไมโคไซด์ได้ดี ผลข้างเคียงจากการใช้ยาแอสไมโคไซด์ ได้แก่ วิงเวียนศีรษะหรือมีผื่นแดงที่ผิวหนัง ซึ่งจะหายไปใน 30-60 นาที และมีแนวโน้มว่าจะลดลง หรือหายไปเมื่อได้ยาครั้งต่อ ๆ ไป 
ความเสี่ยงจากการเจาะเลือด - ท่าน/บุตรของท่านอาจรู้สึกหน้ามืด เป็นลม ปวดบริเวณที่เจาะ หรือมีจ้ำเลือดบริเวณที่เจาะ มีความเสี่ยงน้อยมากที่จะเกิดการติดเชื้อจากการเจาะเลือดเพราะเราใช้เข็มเจาะเลือดที่ปราศจากเชื้อและใช้ครั้งเดียวทิ้ง
ท่าน/บุตรของท่านจะได้ประโยชน์อะไรจากการศึกษานี้
ท่าน/บุตรของท่านอาจตอบสนองต่อการรักษาด้วยยาแอสไมโคไซด์ ทำให้อาการป่วยดีขึ้น  หรือท่าน/บุตรของท่านอาจไม่ตอบสนองต่อการรักษา ทำให้อาการคงเดิมหรือเลวลง   ผลสรุปที่ได้จากการศึกษานี้จะเป็นประโยชน์ต่อผู้ป่วยรายอื่นในอนาคต 
ค่าใช้จ่ายในการเข้าร่วมวิจัย
บริษัทฯ จะเป็นผู้ออกค่ายาแอสไมโคไซด์ และค่าตรวจทางห้องปฏิบัติการที่เกี่ยวข้องกับการศึกษาวิจัย สำหรับค่าใช้จ่ายอื่น ๆ ที่เกิดจากขั้นตอนการรักษาตามปกติ ท่าน/บุตรของท่านจะต้องเป็นผู้รับผิดชอบ ในกรณีที่ท่าน/บุตรของท่านมีสิทธิเบิกค่ารักษา กรุณาสอบถามสิทธิของท่าน/บุตรของท่านจากแพทย์ผู้วิจัย
ค่าตอบแทน
ท่าน/บุตรของท่านจะไม่ได้รับค่าตอบแทนใด ๆ จากการเข้าร่วมการศึกษาวิจัยนี้ อย่างไรก็ดี ท่าน/บุตรของท่านจะได้รับเงิน 200 บาทเป็นค่าใช้จ่ายในการเดินทางมาพบแพทย์ตามนัด
หากท่าน/บุตรของท่านได้รับบาดเจ็บจากการเข้าร่วมการศึกษาวิจัย
หากท่าน/บุตรของท่านได้ปฏิบัติตามคำแนะนำของแพทย์ผู้วิจัยแล้ว และยาที่ใช้ในการศึกษาวิจัยหรือกระบวนการต่าง ๆ ในการวิจัยทำให้ท่าน/บุตรของท่านได้รับบาดเจ็บ บริษัท แอสเปอร์จะเป็นผู้รับผิดชอบค่าใช้จ่ายในการรักษาพยาบาลแก่ท่าน/บุตรของท่าน

ทางเลือกอื่นในการรักษาการติดเชื้อราที่ปอด
ท่าน/บุตรของท่านไม่จำเป็นต้องเข้าร่วมการศึกษาวิจัยเพื่อให้ได้รับการรักษาการติดเชื้อราที่ปอด มียาสำหรับรักษาการติดเชื้อราที่ปอดหลายชนิด ได้แก่ แอมโฟเทอริซิน-บี  อิทราโคนาโซล ฟลูโคนาโซล เป็นต้น  ท่าน/บุตรของท่านอาจปรึกษาแพทย์ว่ายาใดเหมาะสมกับการรักษาการติดเชื้อราที่ปอดของท่าน/บุตรของท่าน
ท่าน/บุตรของท่านจะทำอย่างไรหากท่าน/บุตรของท่านไม่ต้องการเข้าร่วมการศึกษาวิจัย หรือเปลี่ยนใจระหว่างร่วมศึกษาวิจัย
ท่าน/บุตรของท่านไม่จำเป็นต้องเข้าร่วมการศึกษาวิจัยนี้หากไม่สมัครใจ หลังจากตัดสินใจจะเข้าร่วมการศึกษาแล้ว ท่าน/บุตรของท่านสามารถจะถอนตัวได้ตลอดเวลา การตัดสินใจของท่าน/บุตรของท่านจะไม่มีผลต่อการรักษาในอนาคต หรือการดูแลอื่นใดหากท่าน/บุตรของท่านไม่ต้องการเข้าร่วมการศึกษาหรือต้องการหยุดการศึกษา ณ เวลาใดก็ตาม แพทย์จะอธิบายให้ทราบถึงการรักษาอื่น ๆ ซึ่งเป็นทางเลือกที่มีอยู่ขณะนี้ บริษัทแอสเปอร์อาจจะตัดสินใจยกเลิกท่าน/บุตรของท่านจากการศึกษา หากเห็นว่าจะเป็นประโยชน์สำหรับท่าน/บุตรของท่านมากกว่า
ใครจะรู้บ้างว่าท่าน/บุตรของท่านเข้าร่วมการศึกษานี้
แพทย์ประจำตัวท่าน/บุตรของท่าน (แพทย์เวชปฏิบัติทั่วไป) ควรจะได้รับทราบว่าท่าน/บุตรของท่านตัดสินใจเข้าร่วมการศึกษาวิจัยนี้ ข้อมูลของท่าน/บุตรของท่านที่ถูกบันทึกไว้ระหว่างการศึกษา เช่นเดียวกับข้อมูลที่เกี่ยวข้องจากแฟ้มเวชระเบียนของโรงพยาบาล คลินิก บริษัทฯ หรือข้อมูลอื่น ๆ จะถูกเก็บไว้เป็นความลับตลอดเวลา คณะกรรมการจริยธรรมการวิจัยและพนักงานหรือผู้แทนของบริษัทแอสเปอร์ สามารถที่จะขอตรวจสอบข้อมูลเหล่านี้ได้ โดยข้อมูลเหล่านี้จะยังเก็บรักษาไว้เป็นเรื่องลับเฉพาะ 
การปกป้องรักษาข้อมูล : ข้อมูลใดบ้างที่จะถูกเก็บรวบรวมไว้จากการศึกษานี้ 
ข้อมูลส่วนตัวที่ท่าน/บุตรของท่านไม่ต้องการเปิดเผยจะถูกเก็บรวบรวมไว้และนำมาใช้เพื่อวัตถุประสงค์ทางการวิจัยทางการแพทย์ เฉพาะในส่วนที่เกี่ยวข้องกับการศึกษา ข้อมูลดังกล่าวจะถูกส่งต่อและนำไปใช้ในภาคพื้นยุโรป ซึ่งท่าน/บุตรของท่านจะได้รับสิทธิทางกฎหมายภายใต้กฎหมายคุ้มครองข้อมูลของภาคพื้นยุโรป โดยจะไม่มีการอ้างถึงชื่อท่าน/บุตรของท่านในรายงานหรือวารสารใด ๆ หากท่าน/บุตรของท่านตกลงใจเข้าร่วมการศึกษา ท่าน/บุตรของท่านยินยอมที่จะไม่จำกัดการให้ข้อมูลที่เป็นส่วนตัวยกเว้นในกรณีที่ขัดต่อสิทธิส่วนบุคคลภายใต้กฎหมายคุ้มครองลิขสิทธิส่วนบุคคล บริษัทแอสเปอร์จำกัด 115 ถนนมาฮอกกานี, เมืองเดลตา มลรัฐแคลิฟอร์เนีย 18955 ประเทศสหรัฐอเมริกา จะเป็นผู้ควบคุมข้อมูลส่วนตัวท่าน/บุตรของท่านภายใต้กฎหมายคุ้มครองข้อมูลของภาคพื้นอเมริกา บุคคลอื่นในนามของบริษัทแอสเปอร์อาจจะได้รับอนุญาตให้เข้ามาตรวจและประมวลข้อมูลส่วนตัวของท่าน/บุตรของท่าน ทั้งนี้จะต้องกระทำไปตามคำบอกกล่าวของบริษัทแอสเปอร์ และเพื่อวัตถุประสงค์ทางการศึกษาวิจัยทางการแพทย์เท่านั้น ข้อมูลส่วนตัวของท่าน/บุตรของท่าน (รวมถึงข้อมูลส่วนตัวที่ไม่ต้องการเปิดเผย) จำเป็นต้องส่งต่อไปยังเจ้าหน้าที่ของบริษัทแอสเปอร์อื่น ๆ , ตัวแทนบุคคลซึ่งทำงานในนามบริษัทแอสเปอร์ และสำนักงานคณะกรรมการพิจารณาอาหารและยาทั้งในและนอกเขตภาคพื้นอเมริกา โดยการตกลงที่จะเข้าร่วมการศึกษานี้ท่าน/บุตรของท่านจะให้คำยินยอมที่จะให้ส่งต่อข้อมูลได้ โดยบริษัทแอสเปอร์จะทำทุกวิถีทางเพื่อให้เกิดความมั่นใจว่าข้อมูลส่วนตัวของท่าน/บุตรของท่านจะถูกปกป้องไว้ 
หากสิ้นสุดการศึกษาแล้วยาใหม่จะมีให้ท่าน/บุตรของท่านหรือไม่
หากท่าน/บุตรของท่านต้องใช้ระยะเวลาในการรักษานานกว่าที่อนุญาตตามการศึกษานี้ แพทย์อาจจะจัดท่าน/บุตรของท่านไว้ในกลุ่มที่ต้องยืดระยะเวลาการศึกษาออกไปอีก 12 สัปดาห์ ซึ่งจะทำให้ท่าน/บุตรของท่านได้รับยาแอสไมโคไซด์ต่อไป หรือแพทย์อาจจะแนะนำทางเลือกอื่นสำหรับการรักษา ใครจะเป็นผู้ให้ความคิดเห็นว่าควรจะทำการศึกษานี้ ก่อนเริ่มต้นการศึกษานี้จะต้องผ่านการพิจารณาและอนุมัติโดยคณะกรรมการพิจารณาการศึกษาวิจัยในมนุษย์ก่อน 
หากท่าน/บุตรของท่านมีคำถามเกี่ยวกับการศึกษานี้ท่าน/บุตรของท่านสามารถติดต่อใครได้บ้าง
หากท่าน/บุตรของท่านมีคำถามหรือมีความวิตกกังวลเกี่ยวกับการศึกษาวิจัยนี้ หรือสงสัยว่าท่าน/บุตรของท่านกำลังได้รับบาดเจ็บจากการเข้าร่วมการวิจัยนี้ กรุณาติดต่อ น.พ./พ.ญ ………… โทรศัพท์ …… (ในเวลาราชการ) .......(นอกเวลาราชการ)

ส่วนแสดงความยินยอม
โดยการลงนามในหนังสือยินยอมฉบับนี้ ท่าน/บุตรของท่านยอมรับว่าได้อ่านเอกสารฉบับนี้แล้วและได้รับคำอธิบายเกี่ยวกับการศึกษาวิจัยนี้ รวมถึงได้รับคำตอบเกี่ยวกับข้อสงสัยต่าง ๆ ที่ท่าน/บุตรของท่านมีจากนักวิจัยแล้ว ท่าน/บุตรของท่านตกลงใจที่จะเข้าร่วมในการศึกษาวิจัยนี้ และมีสิทธิที่จะถอนตัวจากการศึกษาวิจัยนี้ได้ทุกเมื่อ โดยไม่มีผลต่อการรักษาในอนาคต โดยการลงนามนี้ท่าน/บุตรของท่านไม่ได้สละสิทธิ์ใด ๆ ที่พึงมีทางกฎหมาย
ลายมือชื่อเด็ก/ผู้เยาว์ ___________________________________
วัน-เดือน-ปี______________


(___________________________________)

ลายมือชื่อผู้ปกครอง ___________________________________
วัน-เดือน-ปี______________


(___________________________________)

ลายมือชื่อผู้ให้ข้อมูลการวิจัย ______________________________
วัน-เดือน-ปี______________


(___________________________________)

พยาน  
__________________________________
วัน-เดือน-ปี______________


(___________________________________)
หนังสือแสดงความยินยอมการเข้าร่วมในโครงการวิจัย
INFORMED CONSENT FORM

ข้าพเจ้า นาย/นาง/นางสาว ………………………………………….……………………………………………………………………

ขอให้ความยินยอมของบุคคลในปกครองของข้าพเจ้า ได้แก่ …………………………..…………………………………….…………….

ที่จะเข้าเกี่ยวข้องในการวิจัย/ค้นคว้า เรื่อง………………………………………………………………………………………………………….ซึ่งผู้วิจัย ได้แก่ ……………………………………….. ได้อธิบายต่อข้าพเจ้าเกี่ยวกับการวิจัยครั้งนี้แล้ว (ตามรายละเอียดที่แนบมากับหนังสือยินยอมนี้)


ผู้วิจัยมีความยินดีที่จะให้คำตอบต่อคำถามประการใดที่ข้าพเจ้าอาจจะมีได้ตลอดระยะเวลาการเข้าร่วมการวิจัยครั้งนี้ ผู้วิจัยรับรองว่าจะเก็บข้อมูลเฉพาะที่เกี่ยวข้องกับบุคคลในปกครองของข้าพเจ้าเป็นความลับ และจะเปิดเผยได้เฉพาะในรูปที่เป็นสรุปผลการวิจัย และผู้วิจัยจะได้ปฏิบัติในสิ่งที่ไม่ก่อให้เกิดอันตรายต่อร่างกายหรือจิตใจของบุคคลในปกครองของข้าพเจ้าตลอดการวิจัยนี้  และรับรองว่าหากเกิดมีอันตรายใด ๆ จากการวิจัยดังกล่าว บุคคลในปกครองของข้าพเจ้าจะได้รับการรักษาอย่างเต็มที่

ข้าพเจ้ายินยอมให้บุคคลในปกครองของข้าพเจ้าเข้าร่วมวิจัยโดยสมัครใจ และสามารถที่จะถอนตัวจากการวิจัยนี้เมื่อใดก็ได้  ทั้งนี้ โดยไม่มีผลกระทบต่อการรักษาพยาบาลที่บุคคลในปกครองของข้าพเจ้าจะได้รับ และในกรณีที่เกิดข้อข้องใจหรือปัญหาที่ข้าพเจ้าต้องการปรึกษากับผู้วิจัย ข้าพเจ้าสามารถติดต่อกับผู้วิจัยคือ………………………….…
ได้ที่…………………………….. โทรศัพท์ที่ทำงาน …………………….….. โทรศัพท์เคลื่อนที่............................. โทรสาร……….…

โดยการลงนามนี้ ข้าพเจ้าไม่ได้สละสิทธิ์ใด ๆ ที่ข้าพเจ้าพึงมีทางกฎหมาย
ลายมือชื่ออาสาสมัคร ___________________________________วัน-เดือน-ปี______________


(___________________________________)

ลายมือชื่อผู้ให้ข้อมูลการวิจัย ______________________________วัน-เดือน-ปี______________


(___________________________________)

พยาน  
____________________________________วัน-เดือน-ปี______________


(___________________________________)

